title: Rozhodnutie Rady z 29. apríla 2004, ktorým sa poskytuje makrofinančná pomoc Albánsku a ktorým sa zrušuje rozhodnutie 1999/282/ES

text:
Dôležité právne oznámenie

|

32004D0580

2004/580/ES: Rozhodnutie Rady z 29. aprila 2004 ktorým sa poskytuje makrofinančná pomoc Albánsku a ktorým sa zrušuje rozhodnutie 1999/282/ES

Úradný vestník L 261 , 06/08/2004 S. 0116 - 0118

		Rozhodnutie Radyz 29. apríla 2004,ktorým sa poskytuje makrofinančná pomoc Albánsku a ktorým sa zrušuje rozhodnutie 1999/282/ES(2004/580/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 308,so zreteľom na návrh Komisie,so zreteľom na stanovisko Európskeho parlamentu [1],keďže:(1) Komisia sa pred predložením tohto návrhu poradila s Hospodárskym a finančným výborom.(2) Rada svojím rozhodnutím 1999/282/ES [2] schválila, v rámci dozvukov kosovskej krízy, makrofinančnú pomoc pre Albánsko vo výške maximálne 20 miliónov EUR vo forme dlhodobej úverovej facility. Vzhľadom na to, že situácia v platobnej bilancii je lepšia, ako sa očakávalo, albánske orgány nepožiadali o uvoľnenie tejto pomoci; preto ju Komisia v roku 2001 vyradila z programu.(3) V rámci procesu stabilizácie a pridruženia, v rámci vzťahov EÚ s týmto regiónom, je želateľné podporovať úsilie o udržanie politickej a hospodárskej stabilizácie v Albánsku, s cieľom rozvinúť vzťahy plnej spolupráce so Spoločenstvom; to je zároveň cieľom Stabilizačnej a asociačnej dohody, ktorá je v súčasnosti predmetom rokovaní medzi Albánskom a EÚ.(4) Medzinárodný menový fond (IMF) schválil 21. júna 2002 v prospech Albánska trojročný program podporovaný Facilitou na obmedzenie chudoby a na dosiahnutie rastu (Poverty Reduction and Growth Facility – PRGF) vo výške približne 36 miliónov USD, aby sa podporili hospodárske programy orgánov v období od júna 2002 do júna 2005; z tejto sumy sa 11 miliónov USD má podľa plánu vyplatiť v roku 2004.(5) V rámci novej trojročnej Stratégie na podporu krajiny (CAS), ktorú prijala Správna Rada Svetovej banky 20. júna 2002, 8 miliónov USD sa má podľa plánu vyplatiť v roku 2004 v rámci Podporného úveru na obmedzenie chudoby (Poverty Reduction Support Credit).(6) Okrem tejto predpokladanej finančnej pomoci, ktorú má podľa plánu poskytnúť Medzinárodný menový fond a Svetová banka, v roku 2004 naďalej zostáva významný finančný schodok, ktorý treba pokryť v záujme podporenia cieľov politiky súvisiacich s reformným úsilím orgánov.(7) Spoločenstvo už poskytlo Albánsku makrofinančnú pomoc; albánske orgány požiadali o ďalšiu finančnú pomoc medzinárodné finančné inštitúcie, Spoločenstvo, a ďalších bilaterálnych donorov.(8) Makrofinančná pomoc Spoločenstva Albánsku je vhodným opatrením, ktoré pomôže krajine naplniť jej externé finančné potreby, a to aj doplnením jej rezerv a posilnením rozpočtu.(9) Finančná pomoc Spoločenstva vo forme kombinácie dlhodobého úveru a priameho grantu je vhodným opatrením na podporu udržateľnosti externej finančnej pozície Albánska, vzhľadom na relatívne nízku úroveň rozvoja tejto krajiny.(10) Táto finančná podpora, predovšetkým jej grantový komponent, by sa mal poskytnúť po overení, či sú stanovené finančné a hospodárske podmienky splniteľné.(11) Na zabezpečenie účinnej ochrany finančných záujmov Spoločenstva spojených s terajšou makrofinančnou pomocou je potrebné, aby Albánsko ustanovilo vhodné opatrenia týkajúce sa prevencie korupcie a ďalších nezrovnalostí spojených s touto pomocou, a aby sa zároveň ustanovila kontrola zo strany Komisie a audity zo strany Dvora audítorov.(12) Zahrnutie grantového komponentu do tejto pomoci nemá dopad na právomoci rozpočtového orgánu.(13) Túto pomoc by mala spravovať Komisia po porade s Hospodárskym a finančným výborom.(14) Zmluva nestanovuje pre prijatie tohto rozhodnutia iné právomoci ako sú tie, ktoré sú obsiahnuté v článku 308,ROZHODLA TAKTO:Článok 11. Spoločenstvo dá Albánsku k dispozícii makrofinančnú pomoc vo forme dlhodobého úveru a priameho grantu s cieľom pomôcť tejto krajine pokryť jej externé finančné potreby, a to aj doplnením jej rezerv a posilnením rozpočtu.2. IstinIstina v rámci úverového komponentu tejto pomoci činí nanajvýš 9 miliónov EUR s maximálnou splatnosťou do 15 rokov. Na tento účel je Komisia splnomocnená požičať si v mene Spoločenstva potrebné prostriedky, ktoré budú dané k dispozícii Albánsku vo forme úveru.3. Grantový komponent tejto pomoci činí nanajvýš 16 miliónov EUR.4. Túto finančnú pomoc Spoločenstva spravuje Komisia po porade s Hospodárskym a finančným výborom a to spôsobom, ktorý je v súlade s dohodami dosiahnutými medzi MMF a Albánskom.5. Finančná pomoc Spoločenstva je k dispozícii na dva roky počnúc prvým dňom po nadobudnutí účinnosti tohto rozhodnutia. Ak si to však vyžiadajú okolnosti, Komisia po porade s Hospodárskym a finančným výborom môže rozhodnúť rozšíriť obdobie možného čerpania maximálne o jeden rok.Článok 21. Komisia je splnomocnená dohodnúť s albánskymi orgánmi, po porade s Hospodárskym a finančným výborom, hospodársku politiku a finančné podmienky súvisiace s touto pomocou, ktoré budú stanovené v memorande o porozumení. Tieto podmienky majú byť v súlade s dohodami uvedenými v článku 1 ods. 42. Pred tým, ako sa prikročí k vlastnému vykonávaniu pomoci zo strany Spoločenstva, Komisia preverí spoľahlivosť albánskych finančných kruhov, administratívne postupy, interné a externé kontrolné mechanizmy, ktoré sú relevantné pre túto makrofinančnú pomoc Spoločenstva.3. Komisia bude v pravidelných intervaloch overovať, v spolupráci s Hospodárskym a finančným výborom a v súčinnosti s MMF, či je hospodárska politika v Albánsku v súlade s cieľmi tejto pomoci a či sa jej hospodárska politika a finančné podmienky realizujú.Článok 31. Komisia dá úverový a grantový komponent tejto pomoci Albánsku k dispozícii v minimálne dvoch splátkach. S výhradou ustanovení článku 2 a uspokojivého vyhodnotenia v súlade s článkom 2 ods. 2, prvá splátka sa uvoľní v prípade skonštatovania uspokojivého predchádzajúceho priebehu makroekonomického programu Albánska realizovaného na základe Facility na obmedzenie chudoby a podporenie rastu zo strany MMF.2. S výhradou ustanovení článku 2, druhá splátka a všetky ďalšie splátky sa uvoľnia na základe uspokojivého vykonávania vyššie uvedeného programu, a to najskôr štvrťrok po uvoľnení predchádzajúcej splátky.3. Finančné prostriedky sa vyplatia Albánskej centrálnej banke. Ak je pomoc určená na doplnenie rezerv krajiny, konečným príjemcom finančných prostriedkov bude Albánska centrálna banka, a ak je určená na účel posilnenia rozpočtu, konečným príjemcom bude ministerstvo financií.Článok 4Táto pomoc sa musí vykonávať v súlade s ustanoveniami finančného nariadenia platného pre všeobecný rozpočet Európskych spoločenstiev a s jeho vykonávacími predpismi. Predovšetkým, v memorande o porozumení, ktoré bude predmetom dohody s albánskymi orgánmi, sa stanovia vhodné opatrenia zo strany Albánska týkajúce sa prevencie korupcie a iných nezrovnalostí spojených s touto pomocou. Zároveň v ňom bude stanovená kontrola zo strany Komisie, vrátane Európskeho protikorupčného úradu (OLAF), s právom vykonávať kontroly a inšpekcie priamo na mieste, a budú stanovené audity zo strany Dvora audítorov, ktoré sa v prípade potreby budú vykonávať na mieste.Článok 51. Kreditné a debetné úverové operácie uvedené v článku 1 ods. 2 sa majú vykonávať v ten istý deň splatnosti a nesmú priviesť Spoločenstvo k zmene splátkového kalendára, ani mu spôsobiť devízové alebo úrokové riziko či iné obchodné riziko.2. Komisia podnikne, ak o to Albánsko požiada, potrebné kroky na zabezpečenie toho, že do úverových podmienok sa zahrnie klauzula o predčasnom splatení úveru a že ju bude možné uplatniť.3. Na požiadanie Albánska, a ak situácia umožní zlepšenie úrokovej sadzby z úveru, Komisia môže refinancovať všetky svoje pôvodné pôžičky alebo časť z nich, alebo reštrukturalizovať príslušné finančné podmienky. Refinancujúce alebo reštukturalizačné operácie sa uskutočnia v súlade s podmienkami stanovenými v odseku 1 a nebudú mať vplyv na predĺženie priemernej splatnosti príslušných vypožičaných prostriedkov ani na zvýšenie nesplatenej čiastky podľa aktuálneho výmenného kurzu v deň refinancovania alebo reštrukturalizácie.4. Všetky náklady, ktoré vzniknú Komisii a ktoré priamo súvisia s kreditnými a debetnými úverovými operáciami, bude na základe tohto rozhodnutia znášať Albánsko.5. Hospodársky a finančný výbor bude priebežne informovaný o vývoji operácií uvedených v odsekoch 2 a 3.Článok 6Minimálne raz ročne, a to do septembra, Komisia pošle Európskemu parlamentu a Rade správu, v ktorej bude zahrnuté hodnotenie vykonávania tohto nariadenia počas predchádzajúceho roka.Článok 7Rozhodnutie Rady 1999/282/ES sa týmto zrušuje.Článok 8Toto rozhodnutie nadobúda účinnosť dňom jeho uverejnenia v Úradnom vestníku Európskej únie.V Luxemburgu 29. apríla 2004Za RadupredsedaM. McDowell[1] Stanovisko z 31. marca 2004 (zatiaľ neuverejnené v úradnom vestníku).[2] Ú. v. ES L 110, 28.4.1999, s. 13.--------------------------------------------------


title: 2011/600/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Eurojustu za rozpočtový rok 2009

text:
               27.9.2011

               SK

               Úradný vestník Európskej únie

               L 250/215

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Eurojustu za rozpočtový rok 2009
   (2011/600/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Eurojustu za rozpočtový rok 2009,
   so zreteľom na správu Dvora audítorov o overení ročnej účtovnej závierky úradu Eurojust za rozpočtový rok 2009 spolu s odpoveďami úradu Eurojust (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (3), a najmä na jeho článok 36,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0133/2011),

               1.

               udeľuje správnemu riaditeľovi Eurojustu absolutórium za plnenie rozpočtu Eurojustu za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, správnemu riaditeľovi Eurojustu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 144.

      (2)  Ú. v. ES L 248, 16.9.2002, s. 1.

      (3)  Ú. v. ES L 63, 6.3.2002, s. 1.

      (4)  Ú. v. ES L 357, 31.12.2002, s. 72.
    ---documentbreak---

               27.9.2011

               SK

               Úradný vestník Európskej únie

               L 250/216

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Eurojustu za rozpočtový rok 2009
   EURÓPSKY PARLAMENT,
   so zreteľom na konečnú ročnú účtovnú závierku Eurojustu za rozpočtový rok 2009,
   so zreteľom na správu Dvora audítorov o overení ročnej účtovnej závierky úradu Eurojust za rozpočtový rok 2009 spolu s odpoveďami úradu Eurojust (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (3), a najmä na jeho článok 36,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0133/2011),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

               B.

               keďže 5. mája 2010 Európsky parlament udelil správnemu riaditeľovi Eurojustu absolutórium za plnenie rozpočtu agentúry za rozpočtový rok 2008 (5) a vo svojom uznesení, ktoré je súčasťou rozhodnutia o absolutóriu, okrem iného:

                           —

                           uvítal uzavretie Praktickej dohody o mechanizmoch spolupráce medzi agentúrou a úradom OLAF z 24. septembra 2008,

                           —

                           vzal na vedomie zistenia Dvora audítorov, podľa ktorých mala agentúra v roku 2008 stále problémy s prenosom rozpočtových prostriedkov, aj keď objem rozpočtových prostriedkov prenesených do nasledujúceho roka bol zjavne nižší než v predchádzajúcom roku (13 % rozpočtových prostriedkov v konečnom rozpočte namiesto 25 % rozpočtových prostriedkov prenesených v roku 2007),

                           —

                           vyjadril poľutovanie na tým, že Dvor audítorov rovnako ako v predchádzajúcich troch rokoch znova zistil nedostatky v postupoch verejného obstarávania;

               C.

               keďže rozpočet agentúry v roku 2009 predstavoval 26 400 000 EUR, čo znamená nárast o 6,4 % oproti rozpočtovému roku 2008,

      Výkonnosť

               1.

               víta iniciatívu agentúry zahrnúť kľúčové ukazovatele výkonnosti do plánov svojho oddelenia na rok 2010; vyzýva však agentúru, aby informovala orgán udeľujúci absolutórium o týchto kľúčových ukazovateľoch a ich prepojeniach s cieľmi, rozpočtom a pracovným programom agentúry; domnieva sa, že prepojenie ukazovateľov s cieľmi, rozpočtom a pracovným programom agentúry skutočne umožní zúčastneným stranám lepšie zhodnotiť výkonnosť agentúry;

               2.

               víta iniciatívu agentúry uviesť v tabuľke, ktorá bude prílohou k správe Dvora audítorov za rok 2009, porovnanie činností vykonaných v priebehu rokov 2008 a 2009 s cieľom umožniť orgánu udeľujúcemu absolutórium uskutočniť účinnejšie medziročné zhodnotenie výkonnosti agentúry;

      Prenesenie rozpočtových prostriedkov

               3.

               s uspokojením konštatuje, že Dvor audítorov neuvádza pripomienky k úrovni prenosov a rušení rozpočtových prostriedkov v roku 2009;

               4.

               poznamenáva, že udelenie absolutória za plnenie rozpočtu agentúry by sa v budúcnosti malo zakladať na výkonnosti agentúry počas celého roka;

               5.

               vyzýva agentúru, aby informovala orgán udeľujúci absolutórium o opatreniach prijatých na zabránenie prenosu rozpočtových prostriedkov, keďže takéto prenosy rozpočtových prostriedkov boli v predchádzajúcich postupoch udeľovania absolutória neustálym problémom;

      Zlepšenie postupov verejného obstarávania

               6.

               víta, že agentúra zaviedla opatrenia na odhad trhovej hodnoty príslušných produktov/služieb pred začatím postupu verejného obstarávania; domnieva sa, že táto iniciatíva je dôležitým postupom, ktorý by mali nasledovať ďalšie agentúry; okrem toho víta ročný plán verejného obstarávania agentúry na rok 2009, ktorý významne pomohol oddeleniam a útvarom agentúry pri riadení svojich verejných súťaží; zastáva názor, že tieto iniciatívy zlepšujú usmerňovanie a kontrolu, ktoré vykonáva povoľujúci úradník;

      Ľudské zdroje

               7.

               vyjadruje znepokojenie nad skutočnosťou, že Dvor audítorov opätovne upozornil na nedostatky v plánovaní a uplatňovaní postupov náboru pracovníkov; konštatuje najmä, že miera neobsadených miest (24 %) je naďalej príliš vysoká, hoci nižšia než v rokoch 2008 (26 %) a 2007 (33 %); vyzýva preto agentúru, aby vytvorila komplexný plán náboru zamestnancov s cieľom výrazne znížiť mieru neobsadených pracovných miest a aby o tom informovala orgán udeľujúci absolutórium; víta však zámer agentúry znížiť mieru neobsadených pracovných miest do konca roku 2011 na menej ako 8 %;

               8.

               víta skutočnosť, že agentúre sa v roku 2009 podarilo znížiť počet dočasných „zastupujúcich zamestnancov“ z 31 na 10 do konca tohto roku; vyzýva však agentúru, aby podľa odporúčaní útvaru vnútorného auditu (IAS) tento počet ďalej znižovala;

               9.

               uznáva, že agentúra v roku 2009 začala svoj nový postup náboru zamestnancov, v ktorom sa stanovuje, že členovia výberovej komisie pozývajú na pohovory iba žiadateľov, ktorí v predbežnom hodnotení dosiahli aspoň 75 % bodov, a do rezervného zoznamu zahrnú iba kandidátov, ktorí v hodnotení pohovoru a v písomných testoch dosiahli aspoň 75 % bodov;

               10.

               vyjadruje znepokojenie nad oznámením Dvora audítorov, že 3 zo 6 pracovných miest na úrovni stredného manažmentu (vedúci oddelení) v agentúre boli obsadené len prechodne zastupujúcimi zamestnancami; zdôrazňuje, že táto situácia svedčí o ťažkostiach s prilákaním a udržaním vhodných zamestnancov; víta však plán agentúry prijať rozhodnutie, ktoré by ustanovilo, že konečné posudzovanie uchádzačov sa bude zakladať na kombinácii príslušnej triedy v okamihu vyplnenia prihlášky a výsledku pohovorov a písomných testov; domnieva sa, že tento prístup je zlepšením výberových konaní agentúry, keďže skutočne zohľadňuje zásluhy každého kandidáta;

      Vnútorný audit

               11.

               uznáva, že z 26 odporúčaní IAS z 31. decembra 2008 sa iba 4 vyriešili (z ktorých 2 sa považovali za kritické); okrem toho konštatuje, že IAS vydal v decembri 2009 ďalšie odporúčanie a že v prípade 15 zo zostávajúcich 23 odporúčaní vykonávanie mešká o viac než 12 mesiacov; vyzýva preto agentúru, aby informovala orgán udeľujúci absolutórium o dôvodoch takéhoto meškania a bezodkladne prijala opatrenia na zlepšenie postupu náboru zamestnancov, zníženie počtu dočasných zamestnancov, reštrukturalizáciu oddelenia ľudských zdrojov, vypracovanie plánu riadenia ľudských zdrojov, posilnenie monitorovania činností v oblasti ľudských zdrojov a prehodnotenie obsahu registra výnimiek;

               12.

               víta iniciatívu agentúry predložiť orgánu udeľujúcemu absolutórium výročnú správu IAS o vnútornom audite týkajúcom sa agentúry; domnieva sa, že je to prejavom transparentnosti a príkladom najlepšieho postupu, ktorý by mali nasledovať všetky ostatné agentúry;

               13.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (6) o výkonnosti, finančnom hospodárení a kontrole agentúr.

      (1)  Ú. v. EÚ C 338, 14.12.2010, s. 144.

      (2)  Ú. v. ES L 248, 16.9.2002, s. 1.

      (3)  Ú. v. ES L 63, 6.3.2002, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 252, 25.9.2010, s. 202.

      (6)  Prijaté texty, P7_TA(2011)0163 (pozri stranu 269 tohto úradného vestníka).


title: 2007/823/ES: Rozhodnutie Rady z 8. novembra 2007 o uzavretí Dohody medzi Európskym spoločenstvom a Čiernohorskou republikou o uľahčení udeľovania víz

text:
               19.12.2007

               SK

               Úradný vestník Európskej únie

               L 334/108

         ROZHODNUTIE RADY
   z 8. novembra 2007
   o uzavretí Dohody medzi Európskym spoločenstvom a Čiernohorskou republikou o uľahčení udeľovania víz
   (2007/823/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 62 ods. 2 písm. b) body i) a ii) v spojení s jej článkom 300 ods. 2 prvým pododsekom prvou vetou a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Komisia v mene Európskeho spoločenstva rokovala s Čiernohorskou republikou o dohode o uľahčení udeľovania víz.

               (2)

               Dohoda bola v mene Európskeho spoločenstva podpísaná 18. septembra 2007 s výhradou jej možného neskoršieho uzatvorenia v súlade s rozhodnutím Rady prijatým 18. septembra 2007.

               (3)

               Dohoda by sa mala schváliť.

               (4)

               Na základe dohody sa zriaďuje spoločný výbor pre správu dohody, ktorý môže prijať svoj rokovací poriadok. Na prijatie pozície Spoločenstva v tejto otázke by sa mal stanoviť zjednodušený postup.

               (5)

               V súlade s Protokolom o postavení Spojeného kráľovstva a Írska a Protokolom, ktorým sa začleňuje schengenské acquis do rámca Európskej únie, ktoré sú pripojené k Zmluve o Európskej únii a k Zmluve o založení Európskeho spoločenstva, sa Spojené kráľovstvo a Írsko nezúčastňujú na prijatí tohto rozhodnutia a nie sú ním viazané, ani nepodliehajú jeho uplatňovaniu.

               (6)

               V súlade s Protokolom o postavení Dánska, ktorý je pripojený k Zmluve o Európskej únii a Zmluve o založení Európskeho spoločenstva, sa Dánsko nezúčastňuje na prijatí tohto rozhodnutia a nie je ním viazané ani nepodlieha jeho uplatňovaniu,

         ROZHODLA TAKTO:
   Článok 1
   Dohoda medzi Európskym spoločenstvom a Čiernohorskou republikou o uľahčení udeľovania víz sa týmto schvaľuje v mene Spoločenstva.
   Text dohody je pripojený k tomuto rozhodnutiu.
   Článok 2
   Predseda Rady vykoná oznámenie ustanovené v článku 14 ods. 1 dohody (2).
   Článok 3
   Komisia za pomoci odborníkov z členských štátov zastupuje Spoločenstvo v spoločnom výbore odborníkov zriadenom podľa článku 12 dohody.
   Článok 4
   Pozíciu Spoločenstva v rámci spoločného výboru odborníkov v otázke prijatia jeho rokovacieho poriadku podľa článku 12 ods. 4 dohody prijme Komisia po porade s osobitným výborom vymenovaným Radou.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 8. novembra 2007

            Za Radu

            predseda

         R. PEREIRA

      (1)  Stanovisko z 24. októbra 2007 (zatiaľ neuverejnené v úradnom vestníku).

      (2)  Dátum nadobudnutia platnosti dohody bude uverejnený v Úradnom vestníku Európskej únie Generálnym sekretariátom Rady.
   DOHODA
   medzi Európskym spoločenstvom a Čiernohorskou republikou o uľahčení udeľovania víz
   EURÓPSKE SPOLOČENSTVO, ďalej len „Spoločenstvo“,
   a
   ČIERNOHORSKÁ REPUBLIKA,
   ďalej len „zmluvné strany“,
   SO ZRETEĽOM na európsku perspektívu Čiernohorskej republiky, rokovania o Dohode o stabilizácii a pridružení (DSP) medzi Európskym spoločenstvom a Čiernohorskou republikou;
   OPÄTOVNE POTVRDZUJÚC úmysel úzko spolupracovať v rámci budúcich štruktúr DSP s cieľom liberalizovať vízový režim medzi Čiernohorskou republikou a Európskou úniou v súlade so závermi summitu EÚ – západný Balkán, ktorý sa konal v Solúne 21. júna 2003;
   ŽELAJÚC SI, ako prvý konkrétny krok na ceste k bezvízovému režimu cestovania, rozvíjať medziľudské vzťahy ako dôležitú podmienku trvalého rozvoja hospodárskych, humanitárnych, kultúrnych, vedeckých a iných väzieb zjednodušením vydávania víz občanom Čiernohorskej republiky;
   MAJÚC NA PAMÄTI, že všetci občania EÚ sú oslobodení od vízovej povinnosti pri cestách do Čiernohorskej republiky, ktorých dĺžka neprekračuje 90 dní, alebo pri tranzite cez územie Čiernohorskej republiky;
   UZNÁVAJÚC, že ak by Čiernohorská republika opätovne zaviedla pre občanov EÚ vízovú povinnosť, uplatňovali by sa automaticky na základe reciprocity na občanov EÚ rovnaké uľahčenia, ktoré sú v súlade s touto dohodou priznané občanom Čiernohorskej republiky;
   UZNÁVAJÚC, že uľahčenie udeľovania víz by nemalo viesť k nelegálnej migrácii, a venujúc osobitnú pozornosť bezpečnosti a readmisii;
   BERÚC DO ÚVAHY Protokol o postavení Spojeného kráľovstva a Írska a Protokol, ktorým sa začleňuje schengenské acquis do rámca Európskej únie, ktorý sú pripojené k Zmluve o Európskej únii a Zmluve o založení Európskeho spoločenstva, a potvrdzujúc, že ustanovenia tejto dohody sa nevzťahujú na Spojené kráľovstvo ani na Írsko;
   BERÚC DO ÚVAHY Protokol o postavení Dánska, ktorý je pripojený k Zmluve o Európskej únii a Zmluve o založení Európskeho spoločenstva, a potvrdzujúc, že ustanovenia tejto dohody sa nevzťahujú na Dánske kráľovstvo;
   SA DOHODLI TAKTO:
   Článok 1
   Účel a rozsah uplatňovania
   1.   Účelom tejto dohody je uľahčenie udeľovania víz pre občanov Čiernohorskej republiky na pobyt, ktorého plánovaná dĺžka za obdobie 180 dní nepresiahne 90 dní.
   2.   Ak by Čiernohorská republika opätovne zaviedla pre občanov EÚ alebo určité kategórie občanov EÚ vízovú povinnosť, uplatňovali by sa automaticky na základe reciprocity na príslušných občanov EÚ rovnaké uľahčenia, ktoré sú v súlade s touto dohodou priznané občanom Čiernohorskej republiky.
   Článok 2
   Všeobecné ustanovenie
   1.   Uľahčený postup pri udeľovaní víz ustanovený v tejto dohode platí pre občanov Čiernohorskej republiky len v tom prípade, ak nie sú oslobodení od vízovej povinnosti podľa právnych predpisov Spoločenstva alebo členských štátov alebo podľa tejto dohody či iných medzinárodných dohôd.
   2.   Na otázky, ktoré nie sú upravené v ustanoveniach tejto dohody, napríklad zamietnutie udelenia víza, uznávanie cestovných dokladov, preukazovanie primeraných prostriedkov na pokrytie životných nákladov, odmietnutie vstupu alebo opatrenia súvisiace s vyhostením, sa vzťahujú vnútroštátne právne predpisy Čiernohorskej republiky alebo členských štátov alebo právne predpisy Spoločenstva.
   Článok 3
   Vymedzenie pojmov
   Na účely tejto dohody:

               a)

               „členský štát“ je ktorýkoľvek členský štát Európskej únie, okrem Dánskeho kráľovstva, Írskej republiky a Spojeného kráľovstva;

               b)

               „občan Európskej únie“ je občan členského štátu, ako je vymedzený v písmene a);

               c)

               „občan Čiernohorskej republiky“ je každá osoba, ktorá má štátne občianstvo Čiernohorskej republiky;

               d)

               „vízum“ je oprávnenie vydané členským štátom alebo rozhodnutie prijaté týmto štátom, ktoré sa vyžaduje na:

                           —

                           vstup na účely pobytu v tomto členskom štáte alebo vo viacerých členských štátoch, ktorého plánovaná celková dĺžka nepresahuje 90 dní,

                           —

                           vstup na účely tranzitu cez územie tohto členského štátu alebo viacerých členských štátov;

               e)

               „osoba oprávnene sa zdržiavajúca na území“ je občan Čiernohorskej republiky, ktorý má oprávnenie alebo povolenie na základe právnych predpisov Spoločenstva alebo vnútroštátnych právnych predpisov na pobyt na území členského štátu v trvaní viac ako 90 dní.

         Článok 4
   Písomný doklad potvrdzujúci účel cesty
   1.   Na preukázanie účelu cesty na územie druhej zmluvnej strany sú pre uvedené kategórie občanov Čiernohorskej republiky postačujúce tieto doklady:

               a)

               pre členov oficiálnych delegácií, ktorí sa na základe oficiálneho pozvania adresovaného Čiernohorskej republike zúčastňujú stretnutí, konzultácií, rokovaní alebo výmenných programov, ako aj podujatí organizovaných medzivládnymi organizáciami na území členských štátov:

                           —

                           list vyhotovený orgánom Čiernohorskej republiky potvrdzujúci skutočnosť, že žiadateľ je členom jej delegácie, ktorá cestuje na územie členských štátov s cieľom zúčastniť sa na uvedených podujatiach, s priloženou kópiou oficiálnej pozvánky;

               b)

               pre podnikateľov a zástupcov obchodných organizácií:

                           —

                           písomná žiadosť hostiteľskej právnickej osoby alebo spoločnosti, úradu alebo pobočky takejto právnickej osoby alebo spoločnosti, štátnych alebo miestnych orgánov členských štátov alebo organizačných výborov obchodných a priemyselných výstav, konferencií a sympózií organizovaných na území členských štátov, potvrdená obchodnou komorou, Úniou zamestnávateľov Čiernohorskej republiky alebo Združením podnikateľov Čiernej Hory;

               c)

               pre vodičov vozidiel registrovaných v Čiernohorskej republike, ktorí poskytujú služby v oblasti medzinárodnej nákladnej a osobnej dopravy na územie členských štátov:

                           —

                           písomná žiadosť národného združenia dopravcov Čiernohorskej republiky poskytujúcich služby v oblasti medzinárodnej cestnej dopravy s uvedením účelu, trvania a frekvencie ciest;

               d)

               pre členov vlakových posádok, posádok chladiarenských vozňov a posádok lokomotív v medzinárodných vlakoch, ktorí cestujú na územia členských štátov:

                           —

                           písomná žiadosť príslušnej železničnej spoločnosti Čiernohorskej republiky s uvedením účelu, trvania a frekvencie ciest;

               e)

               pre novinárov:

                           —

                           osvedčenie alebo iný doklad vydaný profesijnou organizáciou, ktorý preukazuje, že príslušná osoba je kvalifikovaný novinár, a doklad vydaný jej/jeho zamestnávateľom, ktorý potvrdzuje, že účelom cesty je výkon novinárskej práce;

               f)

               pre účastníkov vedeckých, kultúrnych a umeleckých aktivít vrátane univerzitných a iných výmenných programov:

                           —

                           písomná žiadosť hostiteľskej organizácie o účasť na týchto aktivitách;

               g)

               pre žiakov, študentov, študentov postgraduálneho štúdia a sprevádzajúcich učiteľov, ktorí cestujú na účely štúdia alebo odbornej prípravy vrátane ciest v rámci výmenných programov a iných školských aktivít:

                           —

                           písomná žiadosť alebo potvrdenie o zápise od hostiteľskej univerzity, akadémie, fakulty alebo školy alebo študentský preukaz, prípadne potvrdenie o zapísaných predmetoch;

               h)

               pre účastníkov medzinárodných športových podujatí a ich odborný sprievod:

                           —

                           písomná žiadosť od hostiteľskej organizácie: príslušných orgánov, národných športových federácií a národných olympijských výborov členských štátov;

               i)

               pre účastníkov oficiálnych výmenných programov organizovaných partnerskými mestami:

                           —

                           písomná žiadosť príslušného predstaviteľa správy/starostu týchto miest;

               j)

               pre blízkych príbuzných – manželských partnerov, deti (vrátane osvojených), rodičov (vrátane opatrovníkov), starých rodičov a vnúčatá, ktorí navštevujú občanov Čiernohorskej republiky s legálnym pobytom na území členských štátov:

                           —

                           písomná žiadosť hostiteľskej osoby;

               k)

               pre návštevníkov vojenských a občianskych cintorínov:

                           —

                           úradný doklad potvrdzujúci existenciu a udržiavanie hrobu, ako aj rodinný alebo iný vzťah medzi žiadateľom a pochovaným;

               l)

               pre osoby cestujúce zo zdravotných dôvodov a osoby, ktoré ich musia sprevádzať:

                           —

                           úradný doklad zdravotného zariadenia potvrdzujúci nevyhnutnosť lekárskeho ošetrenia v tomto zariadení a potrebu sprievodu a doklad o dostatočných finančných prostriedkoch na úhradu tohto lekárskeho ošetrenia;

               m)

               pre osoby zúčastňujúce sa na pohrebných obradoch:

                           —

                           úradný doklad potvrdzujúci úmrtie, ako aj rodinný alebo iný vzťah medzi žiadateľom a zosnulým;

               n)

               pre zástupcov občianskej spoločnosti, ktorí cestujú na účely odbornej prípravy, účasti na seminároch, konferenciách, a to aj v rámci výmenných programov:

                           —

                           písomná žiadosť hostiteľskej organizácie, potvrdenie toho, že osoba zastupuje organizáciu občianskej spoločnosti, a osvedčenie o založení takejto organizácie z príslušného registra vystavené štátnym orgánom v súlade s vnútroštátnymi právnymi predpismi;

               o)

               pre príslušníkov slobodných povolaní, ktorí sa zúčastňujú medzinárodných výstav, konferencií, sympózií, seminárov alebo iných podobných podujatí organizovaných na území členských štátov:

                           —

                           písomná žiadosť hostiteľskej organizácie potvrdzujúca, že sa príslušná osoba zúčastňuje podujatia;

               p)

               pre sudcov, ktorí sa zúčastňujú na medzinárodných výmenných programoch, sympóziách alebo podobných vzdelávacích podujatiach organizovaných na území členských štátov:

                           —

                           písomná žiadosť hostiteľskej organizácie o účasť na týchto aktivitách;

               q)

               pre predstaviteľov náboženských obcí v Čiernohorskej republike:

                           —

                           písomná žiadosť náboženskej obce registrovanej v Čiernohorskej republike s uvedením účelu, trvania a frekvencie ciest;

               r)

               pre osoby cestujúce na turistické účely:

                           —

                           osvedčenie alebo poukaz cestovnej kancelárie alebo organizátora zájazdov akreditovaného členskými štátmi v rámci miestnej konzulárnej spolupráce, ktoré potvrdzujú rezerváciu organizovaného zájazdu.

         2.   Písomná žiadosť podľa odseku 1 tohto článku obsahuje tieto údaje:

               a)

               v prípade pozvanej osoby meno a priezvisko, dátum narodenia, pohlavie, občianstvo, číslo dokladu totožnosti, čas a účel cesty, počet vstupov a podľa potreby mená manželského partnera a detí cestujúcich spolu s pozvanou osobou;

               b)

               v prípade pozývajúcej osoby meno a priezvisko a adresu alebo

               c)

               v prípade pozývajúcej právnickej osoby, spoločnosti alebo organizácie úplný názov a adresu a

                           —

                           ak pozvanie vydala organizácia, meno a funkciu osoby, ktorá pozvanie podpísala,

                           —

                           registračné číslo, ktoré sa vyžaduje podľa právnych predpisov príslušného členského štátu, ak je pozývajúcou osobou právnická osoba, spoločnosť, prípadne zastúpenie alebo pobočka takejto právnickej osoby alebo spoločnosti so sídlom na území príslušného členského štátu.

         3.   Pre kategórie osôb uvedené v odseku 1 tohto článku sa všetky kategórie víz vydávajú zjednodušeným postupom bez toho, aby sa vyžadovalo ďalšie odôvodnenie, pozvanie alebo potvrdenie týkajúce sa účelu cesty podľa právnych predpisov členských štátov.
   Článok 5
   Udeľovanie víz na viac vstupov
   1.   Diplomatické misie a konzulárne úrady členských štátov udeľujú víza na viac vstupov s platnosťou až päť rokov pre tieto kategórie osôb:

               a)

               členovia národnej vlády a parlamentu, ústavného a najvyššieho súdu, predseda odvolacieho súdu a predseda správneho súdu, ak nie sú oslobodení od vízovej povinnosti podľa tejto dohody, počas výkonu ich funkcie, s platnosťou víza obmedzenou na ich funkčné obdobie, ak je kratšie ako 5 rokov;

               b)

               stáli členovia oficiálnych delegácií, ktorí sa na základe oficiálneho pozvania adresovaného Čiernohorskej republike pravidelne zúčastňujú stretnutí, konzultácií, rokovaní alebo výmenných programov, ako aj podujatí organizovaných medzivládnymi organizáciami na území členských štátov;

               c)

               manželskí partneri a deti (vrátane osvojených) mladšie ako 21 rokov alebo závislé, ktorí navštevujú občanov Čiernohorskej republiky oprávnene sa zdržiavajúcich na území členských štátov, s platnosťou víza obmedzenou na dobu platnosti povolenia na pobyt.

         2.   Diplomatické misie a konzulárne úrady členských štátov udeľujú víza na viac vstupov s platnosťou jeden rok nasledujúcim kategóriám osôb za predpokladu, že im počas predchádzajúceho roka bolo udelené aspoň jedno vízum, ktoré využili v súlade s právnymi predpismi navštevovaného štátu o vstupe a pobyte, a že odôvodnene žiadajú o udelenie víz na viac vstupov:

               a)

               členovia oficiálnych delegácií, ktorí sa na základe oficiálneho pozvania adresovaného Čiernohorskej republike pravidelne zúčastňujú stretnutí, konzultácií, rokovaní alebo výmenných programov, ako aj podujatí organizovaných medzivládnymi organizáciami na území členských štátov;

               b)

               podnikatelia a zástupcovia obchodných organizácií, ktorí pravidelne cestujú do členských štátov;

               c)

               vodiči vozidiel registrovaných v Čiernohorskej republike poskytujúci služby v oblasti medzinárodnej nákladnej a osobnej dopravy na územie členských štátov;

               d)

               členovia vlakových posádok, posádky chladiarenských vozňov a posádky lokomotív v medzinárodných vlakoch, ktorí cestujú na územie členských štátov;

               e)

               príslušníci slobodných povolaní, ktorí sa zúčastňujú medzinárodných výstav, konferencií, sympózií, seminárov alebo iných podobných podujatí a ktorí pravidelne cestujú do členských štátov;

               f)

               účastníci vedeckých, kultúrnych a umeleckých aktivít vrátane univerzitných a iných výmenných programov, ktorí pravidelne cestujú do členských štátov;

               g)

               účastníci medzinárodných športových podujatí a ich odborný sprievod;

               h)

               novinári;

               i)

               účastníci oficiálnych výmenných programov organizovaných partnerskými mestami;

               j)

               študenti a študenti postgraduálneho štúdia, ktorí pravidelne cestujú na účely štúdia alebo odbornej prípravy, a to aj v rámci výmenných programov;

               k)

               osoby, ktoré musia pravidelne cestovať zo zdravotných dôvodov, a osoby, ktoré ich musia sprevádzať;

               l)

               predstavitelia náboženských obcí registrovaných v Čiernohorskej republike, ktorí pravidelne cestujú do členských štátov;

               m)

               zástupcovia organizácií občianskej spoločnosti, ktorí pravidelne cestujú do členských štátov na vzdelávacie školenia, semináre, konferencie, a to aj v rámci výmenných pobytov;

               n)

               sudcovia, ktorí sa zúčastňujú na medzinárodných výmenných programoch, sympóziách, seminároch alebo podobných vzdelávacích podujatiach, ktorí pravidelne cestujú do členských štátov.

         3.   Diplomatické misie a konzulárne úrady členských štátov vydávajú viacnásobné víza platné najmenej dva roky a najviac päť rokov kategóriám osôb uvedeným v odseku 2 tohto článku za predpokladu, že počas predchádzajúcich dvoch rokov využili jednoročné viacnásobné víza v súlade s právnymi predpismi navštevovaného štátu o vstupe a pobyte a že dôvody žiadosti o viacnásobné víza stále trvajú.
   4.   Celková dĺžka pobytu osôb uvedených v odsekoch 1 až 3 tohto článku na území členských štátov nepresiahne 90 dní počas obdobia 180 dní.
   Článok 6
   Poplatky za spracovanie žiadostí o víza
   1.   Poplatok za spracovanie žiadosti o vízum pre občanov Čiernohorskej republiky je 35 EUR.
   Výška tohto poplatku sa môže prehodnotiť v súlade s postupom stanoveným v článku 14 ods. 4.
   Ak by Čiernohorská republika opätovne zaviedla vízovú povinnosť pre občanov EÚ, poplatok za udelenie víza účtovaný Čiernohorskej republikou nepresiahne 35 EUR alebo dohodnutú sumu, ak dôjde k prehodnoteniu poplatku v súlade s postupom stanoveným v článku 14 ods. 4.
   2.   Od poplatkov za spracovanie žiadosti o vízum sú oslobodené tieto kategórie osôb:

               a)

               členovia národnej vlády, parlamentu, ústavného a najvyššieho súdu, predseda odvolacieho súdu, predseda správneho súdu, osoby uvedené v článku 5 ods. 1 písm. a), ak nie sú oslobodení od vízovej povinnosti podľa tejto dohody;

               b)

               blízki príbuzní – manželský partner, deti (vrátane osvojených), rodičia (vrátane opatrovníkov), starí rodičia a vnúčatá, ktorí navštevujú občanov Čiernohorskej republiky oprávnene sa zdržiavajúcich na území členských štátov;

               c)

               členovia oficiálnych delegácií, ktorí sa na základe oficiálneho pozvania adresovaného Čiernohorskej republike zúčastňujú stretnutí, konzultácií, rokovaní alebo výmenných programov, ako aj podujatí organizovaných medzivládnymi organizáciami na území členských štátov;

               d)

               žiaci, študenti, študenti postgraduálneho štúdia a sprevádzajúci učitelia, ktorí cestujú na účely štúdia alebo odbornej prípravy;

               e)

               zdravotne postihnuté osoby a v prípade potreby osoba, ktorá ich sprevádza;

               f)

               osoby, ktoré predložili doklady preukazujúce nevyhnutnosť ich cesty z humanitárnych dôvodov, vrátane bezodkladného lekárskeho ošetrenia, a ich sprievod alebo osoby, ktoré cestujú na pohreb blízkeho príbuzného alebo návštevu vážne chorého blízkeho príbuzného;

               g)

               účastníci medzinárodných športových podujatí a ich odborný sprievod;

               h)

               účastníci vedeckých, kultúrnych a umeleckých aktivít vrátane univerzitných a iných výmenných programov;

               i)

               účastníci oficiálnych výmenných programov organizovaných partnerskými mestami;

               j)

               novinári;

               k)

               dôchodcovia;

               l)

               sudcovia, ktorí sa zúčastňujú na medzinárodných výmenných programoch, sympóziách, seminároch alebo podobných vzdelávacích podujatiach;

               m)

               predstavitelia náboženských obcí registrovaných v Čiernohorskej republike;

               n)

               zástupcovia organizácií občianskej spoločnosti, ktorí cestujú s cieľom zúčastniť sa na stretnutiach, seminároch, výmenných programoch alebo vzdelávacích kurzoch;

               o)

               príslušníci slobodných povolaní, ktorí sa zúčastňujú medzinárodných výstav, konferencií, sympózií, seminárov alebo iných podobných podujatí organizovaných na území členských štátov;

               p)

               vodiči vozidiel registrovaných v Čiernohorskej republike poskytujúci služby v oblasti medzinárodnej nákladnej a osobnej dopravy na územie členských štátov;

               q)

               členovia vlakových posádok, posádok chladiarenských vozňov a posádok lokomotív v medzinárodných vlakoch, ktorí cestujú na územie členských štátov;

               r)

               deti do veku 6 rokov.

         Článok 7
   Lehota na spracovanie žiadostí o víza
   1.   Diplomatické misie a konzulárne úrady členských štátov rozhodnú o žiadosti o udelenie víza do 10 kalendárnych dní odo dňa prijatia žiadosti a dokladov potrebných na udelenie víza.
   2.   Lehotu na prijatie rozhodnutia o žiadosti o vízum možno v individuálnych prípadoch predĺžiť až na 30 kalendárnych dní, najmä ak je potrebné ďalšie preskúmanie žiadosti.
   3.   Lehotu na prijatie rozhodnutia o žiadosti o vízum možno v naliehavých prípadoch skrátiť na tri pracovné dni alebo menej.
   Článok 8
   Odchod v prípade straty alebo odcudzenia dokladov
   Občania Európskej únie a Čiernohorskej republiky, ktorí stratili doklady totožnosti alebo ktorým boli počas pobytu na území Čiernohorskej republiky alebo členských štátov tieto doklady odcudzené, môžu opustiť toto územie bez víza alebo iného povolenia na základe platných dokladov totožnosti oprávňujúcich na prekročenie hraníc a vydaných diplomatickou misiou alebo konzulárnym úradom členských štátov alebo Čiernohorskej republiky.
   Článok 9
   Predĺženie platnosti víza v prípade mimoriadnych okolností
   Občanom Čiernohorskej republiky, ktorí nemôžu opustiť územie členských štátov v lehote stanovenej v ich vízach z dôvodu vyššej moci, sa platnosť víz bezplatne predĺži v súlade s právnymi predpismi platnými v hostiteľskom štáte o dobu, ktorá je potrebná na ich návrat do štátu trvalého pobytu.
   Článok 10
   Diplomatické pasy
   1.   Občania Čiernohorskej republiky, ktorí sú držiteľmi platných diplomatických pasov, môžu vstúpiť na územie členských štátov, opustiť ho alebo prejsť týmto územím bez víz.
   2.   Osoby uvedené v odseku 1 tohto článku sa môžu zdržiavať na území členských štátov najviac 90 dní počas obdobia 180 dní.
   Článok 11
   Územná platnosť víz
   S výhradou pravidiel a predpisov členských štátov týkajúcich sa bezpečnosti ich občanov a s výhradou pravidiel EÚ týkajúcich sa víz s obmedzenou územnou platnosťou majú občania Čiernohorskej republiky právo cestovať po území členských štátov za rovnakých podmienok ako občania Európskej únie.
   Článok 12
   Spoločný výbor pre správu dohody
   1.   Zmluvné strany vytvoria spoločný výbor odborníkov (ďalej len „výbor“) zložený zo zástupcov Európskeho spoločenstva a Čiernohorskej republiky. Spoločenstvo zastupuje Komisia Európskych Spoločenstiev, ktorej pomáhajú odborníci z členských štátov.
   2.   Výbor plní najmä tieto úlohy:

               a)

               monitoruje vykonávanie tejto dohody;

               b)

               navrhuje zmeny a doplnenia tejto dohody alebo dodatky k nej;

               c)

               urovnáva spory vyplývajúce z výkladu alebo uplatňovania ustanovení tejto dohody.

         3.   Výbor zasadá v prípade potreby na žiadosť jednej zo zmluvných strán, najmenej však raz za rok.
   4.   Výbor prijme svoj rokovací poriadok.
   Článok 13
   Vzťah tejto dohody k dvojstranným dohodám medzi členskými štátmi a Čiernohorskou republikou
   1.   Táto dohoda má odo dňa nadobudnutia platnosti prednosť pred ustanoveniami dvojstranných alebo mnohostranných dohôd alebo dojednaní uzavretých medzi jednotlivými členskými štátmi a Čiernohorskou republikou, pokiaľ ustanovenia týchto dohôd alebo dojednaní upravujú otázky, ktoré sú predmetom úpravy v tejto dohode.
   2.   Ustanovenia dvojstranných dohôd alebo dojednaní medzi jednotlivými členskými štátmi a Čiernohorskou republikou podpísaných pred 1. januárom 2007, ktorými sa ustanovuje oslobodenie držiteľov služobných pasov od vízovej povinnosti, sa naďalej uplatňujú počas obdobia 5 rokov od nadobudnutia platnosti tejto dohody bez toho, aby bolo dotknuté právo príslušných členských štátov alebo Čiernohorskej republiky tieto dvojstranné dohody v uvedenej lehote 5 rokov vypovedať alebo pozastaviť ich uplatňovanie.
   Článok 14
   Záverečné ustanovenia
   1.   Zmluvné strany ratifikujú alebo schvália túto dohodu v súlade so svojimi príslušnými postupmi. Dohoda nadobúda platnosť prvým dňom druhého mesiaca nasledujúceho po dni, keď si zmluvné strany navzájom oznámia ukončenie týchto postupov.
   2.   Odchylne od ustanovení odseku 1 tohto článku nadobudne táto dohoda platnosť až v deň nadobudnutia platnosti dohody medzi Európskym spoločenstvom a Čiernohorskou republikou o readmisii osôb, ak tento deň nastane po dni stanovenom podľa odseku 1 tohto článku.
   3.   Táto dohoda sa uzaviera na dobu neurčitú. Možno ju vypovedať v súlade s odsekom 6 tohto článku.
   4.   Túto dohodu je možné zmeniť a doplniť písomnou dohodou zmluvných strán. Zmeny a doplnenia nadobudnú účinnosť po tom, ako si zmluvné strany navzájom oznámia ukončenie svojich vnútorných postupov nevyhnutných na tento účel.
   5.   Každá zo zmluvných strán môže úplne alebo sčasti pozastaviť uplatňovanie tejto dohody z dôvodu ochrany verejného poriadku, bezpečnosti občanov alebo verejného zdravia. Rozhodnutie o pozastavení uplatňovania dohody sa oznámi druhej zmluvnej strane najneskôr 48 hodín pred nadobudnutím jeho platnosti. Zmluvná strana, ktorá pozastavila uplatňovanie tejto dohody, bezodkladne informuje druhú zmluvnú stranu o tom, že dôvody na pozastavenie pominuli.
   6.   Každá zo zmluvných strán môže vypovedať túto dohodu na základe písomného oznámenia adresovaného druhej zmluvnej strane. Platnosť tejto dohody skončí po uplynutí 90 dní odo dňa tohto oznámenia.

      V Bruseli osemnásteho septembra dvetisíc sedem v dvoch vyhotoveniach v každom z úradných jazykov zmluvných strán, pričom všetky texty sú rovnako autentické.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku Zajednicu

         За Република Черна гора
         Por la República de Montenegro
         Za Republiku Ċerná Hora
         For Republikken Montenegro
         Für die Republik Montenegro
         Montenegro Vabariigi nimel
         Για τη Δημοκρατία του Μαυροβουνίου
         For the Republic of Montenegro
         Pour la République du Monténégro
         Per la Repubblica del Montenegro
         Melnkalnes Republikas vārdā
         Juodkalnijos Respublikos vardu
         A Montenegrói Köztársaság részéről
         Għar-Repubblika ta' Montenegro
         Voor de Republiek Montenegro
         W imieniu Republiki Czarnogóry
         Pela República do Montenegro
         Pentru Republica Muntenegru
         Za Čiernohorskú republiku
         Za Republiko Črno goro
         Montenegron tasavallan puolesta
         För Republiken Montenegro
         Za Republiku Crnu Goru

   PRÍLOHA
   PROTOKOL K DOHODE O ČLENSKÝCH ŠTÁTOCH, KTORÉ NEUPLATŇUJÚ SCHENGENSKÉ ACQUIS V PLNOM ROZSAHU
   Členské štáty, ktoré sú viazané schengenským acquis, ale ešte neudeľujú schengenské víza, pričom čakajú na príslušné rozhodnutie Rady v tomto smere, udeľujú víza, ktorých platnosť je obmedzená na ich vlastné územie.
   Tieto členské štáty môžu jednostranne uznať schengenské víza a povolenia na pobyt na účely tranzitu cez ich územie v súlade s rozhodnutím Európskeho parlamentu a Rady č. 895/2006/ES.
   Keďže rozhodnutie Európskeho parlamentu a Rady č. 895/2006/ES sa nevzťahuje na Rumunsko a Bulharsko, Európska komisia navrhne podobné ustanovenia s cieľom, aby tieto krajiny mohli jednostranne uznať schengenské víza a povolenia na pobyt a iné podobné doklady vydané inými členskými štátmi, ktoré ešte nie sú v plnom rozsahu integrované do schengenského priestoru, na účely tranzitu cez ich územie.
   SPOLOČNÉ VYHLÁSENIE TÝKAJÚCE SA DÁNSKA
   Zmluvné strany berú na vedomie, že táto dohoda sa nevzťahuje na postupy pri udeľovaní víz diplomatickými misiami a konzulárnymi úradmi Dánskeho kráľovstva.
   Za týchto okolností je žiaduce, aby príslušné orgány Dánska a Čiernohorskej republiky bezodkladne uzavreli dvojstrannú dohodu o uľahčení udeľovania krátkodobých víz za podobných podmienok, ako boli dohodnuté v tejto dohode medzi Európskym spoločenstvom a Čiernohorskou republikou.
   SPOLOČNÉ VYHLÁSENIE TÝKAJÚCE SA SPOJENÉHO KRÁĽOVSTVA A ÍRSKA
   Zmluvné strany berú na vedomie, že táto dohoda sa nevzťahuje na územie Spojeného kráľovstva a Írska.
   Za týchto okolností je žiaduce, aby orgány Spojeného kráľovstva, Írska a Čiernohorskej republiky uzavreli dvojstranné dohody o uľahčení udeľovania víz.
   SPOLOČNÉ VYHLÁSENIE TÝKAJÚCE SA ISLANDU A NÓRSKA
   Zmluvné strany berú na vedomie úzky vzťah medzi Európskym spoločenstvom a Islandom a Nórskom, najmä na základe dohody z 18. mája 1999 o pridružení týchto krajín k vykonávaniu, uplatňovaniu a rozvoju schengenského acquis.
   Za týchto okolností je žiaduce, aby orgány Nórska, Islandu a Čiernohorskej republiky bezodkladne uzavreli dvojstranné dohody o uľahčení udeľovania krátkodobých víz za podobných podmienok, ako boli dohodnuté v tejto dohode medzi Európskym spoločenstvom a Čiernohorskou republikou.
   SPOLOČNÉ VYHLÁSENIE TÝKAJÚCE SA ŠVAJČIARSKEJ KONFEDERÁCIE A LICHTENŠTAJNSKA
   (v prípade potreby)
   Ak dohoda medzi EÚ, ES a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a rozvoju schengenského acquis a protokoly k tejto dohode týkajúce sa Lichtenštajnska nadobudnú platnosť pred ukončením rokovaní s Čiernohorskou republikou, prijme sa podobné vyhlásenie aj vo vzťahu k Švajčiarsku a Lichtenštajnsku.
   VYHLÁSENIE EURÓPSKEHO SPOLOČENSTVA O PRESKÚMANÍ VÍZOVEJ POVINNOSTI PRE DRŽITEĽOV SLUŽOBNÝCH PASOV
   Keďže sa oslobodenie držiteľov služobných pasov od vízovej povinnosti, ustanovené v dvojstranných dohodách alebo dojednaniach medzi jednotlivými členskými štátmi a Čiernohorskou republikou podpísaných pred 1. januárom 2007, naďalej uplatňuje iba počas obdobia piatich rokov od nadobudnutia platnosti tejto dohody bez toho, aby bolo dotknuté právo príslušných členských štátov alebo Čiernohorskej republiky tieto dvojstranné dohody v uvedenej lehote piatich rokov vypovedať alebo pozastaviť ich uplatňovanie, Európske spoločenstvo prehodnotí postavenie držiteľov služobných pasov najneskôr štyri roky po nadobudnutí platnosti tejto dohody s cieľom prípadnej zmeny a doplnenia dohody na tento účel v súlade s postupom stanoveným v článku 14 ods. 4.
   VYHLÁSENIE EURÓPSKEHO SPOLOČENSTVA TÝKAJÚCE SA PRÍSTUPU ŽIADATEĽOV O VÍZA K INFORMÁCIÁM A HARMONIZÁCIE INFORMÁCIÍ O POSTUPOCH PRI UDEĽOVANÍ KRÁTKODOBÝCH VÍZ A O DOKLADOCH, KTORÉ SA PREDKLADAJÚ SPOLU SO ŽIADOSŤOU O KRÁTKODOBÉ VÍZA
   Uznávajúc dôležitosť transparentnosti pre žiadateľov o víza Európske spoločenstvo pripomína, že v návrhu právneho predpisu o prepracovaní spoločných konzulárnych pokynov týkajúcich sa víz pre diplomatické misie a konzulárne úrady, ktorý Európska komisia prijala 19. júla 2006, sa rieši otázka podmienok prístupu žiadateľov o víza k diplomatickým misiám a konzulárnym úradom členských štátov.
   Pokiaľ ide o informácie, ktoré sa majú poskytnúť žiadateľom o víza, Európske spoločenstvo zastáva názor, že by sa mali prijať primerané opatrenia:

               —

               vo všeobecnosti by sa pre žiadateľov o víza mali vypracovať základné informácie o postupoch a podmienkach pri podávaní žiadostí o víza a o platnosti udeľovaných víz,

               —

               Európske spoločenstvo vypracuje zoznam minimálnych požiadaviek s cieľom zabezpečiť, aby sa žiadateľom z Čiernohorskej republiky poskytovali zrozumiteľné a jednotné základné informácie a aby sa od nich vyžadovali v zásade rovnaké doklady.

         Uvedené informácie vrátane zoznamu cestovných kancelárií a organizátorov zájazdov akreditovaných v rámci miestnej konzulárnej spolupráce sa budú rozširovať širokej verejnosti (prostredníctvom informačných tabúľ konzulátov, letákov, internetových stránok atď.).
   Diplomatické misie a konzulárne úrady členských štátov poskytnú v jednotlivých prípadoch informácie o existujúcich možnostiach uľahčenia udeľovania krátkodobých víz podľa schengenského acquis.
   VYHLÁSENIE EURÓPSKEHO SPOLOČENSTVA O UĽAHČENIACH PRE RODINNÝCH PRÍSLUŠNÍKOV A ŽIADATEĽOV BONA FIDE

   Európske spoločenstvo berie na vedomie návrh Čiernohorskej republiky na rozšírenie vymedzenia pojmu rodinných príslušníkov, na ktorých by sa malo vzťahovať uľahčenie udeľovania víz, ako aj dôležitosť, ktorú Čiernohorská republika prikladá zjednodušeniu pohybu tejto kategórie osôb.
   S cieľom uľahčiť mobilitu vyššieho počtu osôb, ktoré majú rodinné väzby (najmä sestry a bratia a ich deti) s občanmi Čiernohorskej republiky oprávnene sa zdržiavajúci na území členských štátov, Európske spoločenstvo vyzýva konzulárne úrady členských štátov, aby v plnej miere využívali možnosti, ktoré ponúka acquis communautaire, na uľahčenie udeľovania víz tejto kategórii osôb, a to najmä prostredníctvom zjednodušenia požiadaviek na písomné doklady požadované od žiadateľov, oslobodenia od poplatku za spracovanie, a kde je to vhodné, prostredníctvom udeľovania víz na viac vstupov.
   Európske spoločenstvo okrem toho vyzýva konzulárne úrady členských štátov, aby v plnej miere využívali tieto možnosti na uľahčenie udeľovania víz žiadateľom bona fide.
   VYHLÁSENIE EURÓPSKEHO SPOLOČENSTVA TÝKAJÚCE SA NÁMORNÍKOV
   Európske spoločenstvo v súlade s medzinárodnými dohodami o pohybe členov posádok civilných plavidiel vyzýva konzulárne úrady členských štátov, aby v plnej miere využívali možnosti, ktoré ponúka acquis communautaire, na uľahčenie udeľovania tranzitných víz námorníkom z Čiernej Hory. To zahŕňa najmä zjednodušenie písomných dokladov požadovaných od žiadateľov a udeľovanie víz na viac vstupov.


title: Rozhodnutie Rady z 29. júna 1998 o uzatvorení dohody vo forme výmeny listov, ktorou sa mení, dopĺňa a rozširuje dohoda medzi Európskym spoločenstvom a Vietnamskou socialistickou republikou o obchode s textilnými a odevnými výrobkami

text:
Dôležité právne oznámenie

|

31998D0669

Úradný vestník L 319 , 27/11/1998 S. 0001 - 0070

		Rozhodnutie Radyz 29. júna 1998o uzatvorení dohody vo forme výmeny listov, ktorou sa mení, dopĺňa a rozširuje dohoda medzi Európskym spoločenstvom a Vietnamskou socialistickou republikou o obchode s textilnými a odevnými výrobkami(98/669/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113 v súvislosti s prvou vetou článku 228 ods. 2,so zreteľom na návrh Komisie,keďže Komisia v mene Európskeho spoločenstva prerokovala dohodu vo forme výmeny listov, ktorou sa mení, dopĺňa a rozširuje dohoda medzi Európskym spoločenstvom a Vietnamskou socialistickou republikou o obchode s textilnými a odevnými výrobkami; [1]keďže podľa rozhodnutia Rady 98/136/ES [2] sa až do ukončenia postupov nevyhnutných na jej uzatvorenie uplatňovala táto dohoda predbežne od 1. januára 1998;keďže dohoda by sa mala schváliť,ROZHODLA TAKTO:Článok 1Dohoda vo forme výmeny listov, ktorou sa mení, dopĺňa a rozširuje dohoda medzi Európskym spoločenstvom a Vietnamskou socialistickou republikou o obchode s textilnými a odevnými výrobkami sa týmto schvaľuje v mene spoločenstva.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osoby splnomocnené na podpísanie dohody tak, aby zaväzovala spoločenstvo.Článok 3Toto rozhodnutie sa uverejní v Úradnom vestníku Európskych spoločenstiev.V Luxemburgu 29. júna 1998Za RadupredsedaR. Cook[1] Rozhodnutie Rady 96/477/ES (Ú. v. ES L 199, 8.8.1996, s. 1).[2] Ú. v. ES L 41, 13.2.1998, s. 12.--------------------------------------------------